Armadillo
Armadili ili oklopnici (od španski armadillo = mali oklopni) placentni sisari Novog svijeta, iz reda Cingulata. Chlamyphoridae i Dasypodidae jedine su preživjele porodice u redu, koji je dio nadreda Xenarthra, zajedno sa mravojedima i ljenjivcima. Opisano je devet izumrlih rodova i 21 postojeća vrsta armadila, od kojih se neki razlikuju po broju pruga na oklopu. Sve vrste su porijeklom iz Amerika, gdje nastanjuju različita okruženja. Oklopnici se odlikuju kožnim ljuskastim oklopom i dugim, oštrim kandžama za kopanje. Imaju kratke noge, ali se mogu kretati prilično brzo. Prosječna dužina oklopnika je oko 75 cm , uključujući rep. Džinovski oklopnik naraste do 150 cm i teži do 54 kg, dok vilinski oklopnik ima dužinu od samo 13 – 15 cm . Kad im prijete grabežljivice, vrste roda Tolypeutes često se kotrljaju u kuglu (to su jedine vrste armadila koje za to mogu).